John Malkovich op die verhoog en die silwerdoek

duimnael|Malkovich tydens die 2009 Karlovy Vary Internasionale Rolprentfees

Die Amerikaanse akteur, regisseur en rolprentvervaardiger John Malkovich het in meer as 70 rolprente verskyn. Sy loopbaan het in die 1980's posgevat, toe hy verskyn het in die rolprente *Places in the Heart* (1984), teenoor Sally Field, *Eleni*, 'n filmverwerking van die Grieks-Amerikaanse joernalis Nicholas Gage se memoirs, as Nicholas Gage, *Death of a Salesman* (1985), *The Glass Menagerie* (1987), *Empire of the Sun* (1987) en *Dangerous Liaisons* (1988) teenoor Glenn Close. Vir sy rol in *Places in the Heart* is hy benoem vir 'n Oscar. Gedurende die 1990's het hy verskyn in die rolprente *Of Mice and Men* (1992. Die rolprent is 'n verwerking van die gelyknamige kortroman deur John Steinbeck) as die verstandelik gestremde Lennie Small teenoor Gary Sinise (wat ook die rolprent geregisseer het) as die skerpsinnige George Milton, *In the Line of Fire* (1993) as Mitch Leary, *Beyond the Clouds* (1995) as Die Regisseur, *The Portrait of a Lady* (1996. Rolprentverwerking van Henry James se gelyknamige roman) as Gilbert Osmond, *Con Air* (1997) as Cyrus "The Virus" Grissom, *The Man in the Iron Mask* (1998) as Athos, *Being John Malkovich* (1999) as John Horatio Malkovich en *The Messenger: The Story of Joan of Arc* (1999) as Karel VII van Frankryk. Sy rol as Mitch Leary in *In the Line of Fire* besorg aan hom sy tweede benoeming vir 'n Oscar.

Malkovich het in die vroeë 2000's en 2010's verskyn in die meesterlike ''Ripley's Game* (2002) saam met Dougray Scott, Ray Winstone en Lena Headey, *Johnny English* (2003) as Pascal Sauvage, *The Libertine* (2004), saam met Johnny Depp, as Karel II van Engeland, *The Hitchhiker's Guide to the Galaxy* (2005) as Humma Kavula, *Eragon* (2006) as Galbatorix, *Klimt* (2006) as Gustav Klimt, *Drunkboat* (2007), *The Great Buck Howard* (2008), die skreeusnaakse *Burn After Reading'' (2008) as 'n gefrusteerde en geïrriteerde voormalige CIA-analis, Osborne Cox, teenoor Brad Pitt en Frances McDormand en *Changeling* (2008) as Eerwaarde Briegleb. 

In 2010 was hy te sien saam met Josh Brolin en Megan Fox in die wetenskapsfiksie-western *Jonah Hex* as Quentin Turnbull. Dieselfde jaar was hy ook te sien in *Secretariat* teenoor Diane Lane, *Red* saam met Bruce Willis, Morgan Freeman en Helen Mirren, in 'n rol wat hy later weer sou vertolk in die opvolgfilm hierop, *Red 2* (2013), *Cut Bank* as Sheriff Vogel (2014), Donald Vidrine in *Deepwater Horizon* (2016) saam met Mark Wahlberg en Kurt Russell en *Die kunstenaar* in *Mindcage* (2022). Malkovich het verskyn in die wetenskapsfiksie-aksierolprent *Transformers: Dark of the Moon* (2011) as Bruce Brazos. Hy verskyn ook in die romantiese-komedie *Warm Bodies* (2013) as Generaal Grigio en het 'n stemrol vertolk as die skurkagtige seekat *Dave* in die animasierolprent *Penguins of Madagascar* (2014).

As rolprentvervaardiger het Malkovich *Ghost World* (2001), *The Libertine* (2004), *Juno* (2007) en *The Perks of Being a Wallflower* (2012) vervaardig.

## Filmografie 
### As akteur 
#### Rolprent 
#### Televisie 
#### Potgooie 
#### Videospeletjies 
#### Musiekvideos 
### As regisseur 
* 2002 *The Dancer Upstairs*
* 2002 *Hideous Man*

### As draaiboekskrywer 
* 2002 *Hideous Man*
* 2015 *100 Years* (eers vrygestel in 2115)

### As vervaardiger 
* 1988 *The Accidental Tourist* (uitvoerende vervaardiger)
* 2001 *Ghost World*
* 2002 *The Dancer Upstairs*
* 2004 *The Libertine*
* 2006 *Kill the Poor*
* 2006 *Art School Confidential*
* 2007 *Juno*
* 2011 *Young Adult* (uitvoerende vervaardiger)
* 2012 *The Perks of Being a Wallflower*
* 2013 *César Chávez* (uitvoerende vervaardiger)
* 2015 *Demolition* (uitvoerende vervaardiger)
* 2017 *The Wilde Wedding* (uitvoerende vervaardiger)
* 2022 *Shattered*

## Toneel 
## Notas 
## Verwysings 
## Eksterne skakels 
*